
Приложение №6

ДОГОВОР ЗА ПРОДАЖБА НА СТОЯЩА ДЪРВЕСИНА НА КОРЕН - ПРОЕКТ
№ ……………….

Днес, ………………. 2018 г., в гр................................. на основание Заповед № .......  ..............г. на Кмета на Община Пирдоп за определяне на изпълнител от проведен търг с явно наддаване за продажба на стояща дървесина на корен по реда на чл.61, т.1, във връзка с чл.49, ал.1, т.1 и чл.50, т.4 от Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти (наричана за краткост по-долу Наредбата), между страните:

1. Община Пирдоп, адрес: гр. Пирдоп пл. «Тодор Влайков» № 2, ЕИК:000777216, представлявано от Ангел Пенчов Геров в качеството му на Кмет на Община Пирдоп и Нина Василева Николова в качеството й на гл. счетоводител, наричано за краткост по-долу ПРОДАВАЧ, от една страна  и 

2. „………………………….”,  ЕИК-……………………….., със седалище и адрес на управление – гр. ………………,ул. „....................................” № ......, представлявано от ................................................... – ……………….., наричано за краткост КУПУВАЧ, от друга страна се сключи настоящият договор за следното:

I. ПРЕДМЕТ НА ДОГОВОРА

Чл.1.  (1) Предмет на настоящия договор е продажбата на стояща дървесина на корен от Обект №О-18205, включващ подотдели 634 „г“, 634 „д“ на територията на Общински Горски Фонд  гр. Пирдоп, в общ размер  412 пл.куб.м., по дървесни видове, сортименти и категории дървесина, установени от сортиментни ведомости на  маркираните на корен насаждения.
Дървесината, която Купувачът заплаща по добити количества, сортименти и цени, определени пропорционално на съотношението между достигнатата на процедурата началната цена на Обекта е както следва:
	Обект № 18205

	подотдел 634 г

	ЕСД
	Вс:
	5
	
	

	в т.ч.Трупи ІІ клас
	здб
	5
	
	

	ССД
	Вс:
	30
	
	

	в т.ч.Трупи ІІІкл.
	здб
	4
	
	

	в т.ч.техн. д-на
	здб
	26
	
	

	ДСД
	Вс:
	3
	
	

	в т.ч.техн. д-на
	здб
	3
	
	

	ДЪРВА
	Вс:
	163
	
	

	в т.ч.ОЗМ
	здб
	23
	
	

	в т.ч.дърва за огрев
	здб
	140
	
	

	Общо за подотдела:
	 
	201
	
	

	подотдел 634 д

	ССД
	Вс:
	28
	
	

	в т.ч.Трупи ІІІкл.
	здб
	1
	
	

	в т.ч.техн. д-на
	здб
	27
	
	

	ДСД
	Вс:
	8
	
	

	в т.ч.техн. д-на
	здб
	8
	
	

	ДЪРВА
	Вс:
	175
	
	

	в т.ч.дърва за огрев
	здб
	175
	
	

	Общо за подотдела:
	 
	211
	 
	

	ОБЩО ЗА ОБЕКТА:
	 
	412
	 
	

	ГАРАНЦИЯ ЗА УЧАСТИЕ-5%
	 
	 
	 
	

	СТЪПКА ЗА НАДДАВАНЕ-3%
	 
	 
	 
	



(2) ПРОДАВАЧЪТ продава дървесината по ал.1 в стоящо състояние, а КУПУВАЧЪТ приема да извърши за своя сметка и на свой риск дейност – добив на дървесината във всички насаждения, включени в обекта, като отсече, разкрои, извози до временен склад, кубира, рампира маркираната на корен стояща дървесина,  заплати  и транспортира приетата с приемателно – предавателен протокол дървесина.
Дървесината, предмет на настоящия договор, ще се добие и извози на временни складове, определени съгласно утвърдени от Продавача технологични планове за съответните отдели и подотдели в съответствие с изискванията на ЗГ, Наредбата за сечите в горите и др. нормативни актове за работа в горите и закупи от Купувача, съгласно установените с настоящия договор срокове и условия.

Количества стояща дървесина, предмет на продажба, ще бъдат добивани на сортименти по БДС. 

Чл.2. Насажденията, включени в обекта по раздел I, Чл.1, се предават на Купувача с изготвяне и подписване на предавателно-приемателен протокол, в съответствие с посочения в настоящия договор график и при настоящите условия за достъп до обекта, респективно подотдела, след датата на сключване на настоящия договор. Позволителното за сеч (поотделно за всяко едно насаждение) се изготвя в присъствието на лицензирания лесовъд, който го подписва и се издава след подписване на приемо-предавателен протокол. Позволителните за сеч се издават в срок до 10 дни преди започване на дейностите в насажденията, включени в обекта.
Чл.3.  (1) Позволителното за сеч се издава от Продавача, съгласно чл.108, ал.1 от ЗГ на лице, регистрирано в публичния регистър на ИАГ за упражняване на лесовъдска практика (във вр. с чл. 235 от ЗГ), представител на Купувача. От деня на издаването на позволителното за сеч и извоз и подписване на предавателно-приемателния протокол, определеното насаждение за сеч се счита за предадено от Продавача на Купувача. Лицето, на което е издадено позволително за сеч, носи отговорност и упражнява контрол по извършването на добива на дървесина до освидетелстване на сечището, съгласно чл. 108, ал.3 от ЗГ, като спазва изискванията на чл.47 и чл.48 от Наредба за сечите в горите, както и за изпълнение на технологичния план за добив на дървесина, съгласно чл. 61 от същата Наредба. Върху Купувача преминава отговорността по осъществяване на контрола по опазване на горите от пожари и охраната срещу неправомерно извършени действия за срока на договора.

 (2) След приемане на насажденията, респ. сечищата от Купувача,  както и на извозената на временен склад дървесина, рискът от случайното й похабяване е за сметка на Купувача. 

Чл.4.  Количества дървесина, по раздел I, чл.1 (1) ще бъдат добивани  по график, установен в чл.15, ал.1, т.10 от настоящият договор. 

Чл.5.  Насажденията, включени в обекта по раздел I следва да бъдат усвоени в ред, посочен от КУПУВАЧА.

II. СРОК НА ДОГОВОРА

Чл.6. (1) Настоящият договор се сключва за срок до 20.01.2019г. Срокът започва да тече от момента на сключване на договора.
(2) Срок за сеч до 23.12.2018 г.; 
(3) Срок за извоз до 30.12.2018 г.
(4) Срок за освидетелстване на сечищата до 20.01.2019г.
    III. ЦЕНИ И НАЧИН НА ПЛАЩАНЕ

Чл.7. (1) Общата  цена за количество стояща дървесина на корен, предмет на настоящия договор, която Купувачът трябва да заплати е в размер на: ……………. (…………………………………………………………………..) лева без включен ДДС.

(2) Към цената по предходната алинея се начислява законно установения размер на ДДС.

Чл.8.     (1) Цената по чл. 7 ще се изплаща по следния начин:

1. Първата авансова  вноска е в размер на 20% от стойността на достигната за обекта цена или …………... (…………………………………………………) лева с включено ДДС и се заплаща от Купувача най-късно преди издаване на първия превозен билет за транспортиране на дървесина..
2. Размерът на всяка следваща авансова вноска е равен на размера на първата. Същите се внасят от купувача след транспортиране на дървесината, заплатена с предходната вноска. Допустимо е да се заплати сума за авансова вноска в размер по-голям от размера на първата авансовата вноска.
3. Авансовата вноска се заплаща, след като се транспортира дървесина на стойност равна на размера на предходната авансова вноска. След като КУПУВАЧЪТ транспортира дървесина на стойност равна на стойността на първата авансова вноска, ПРОДАВАЧЪТ следва да го уведоми за нуждата от внасяне на следваща вноска. По същият начин ПРОДАВАЧЪТ уведомява КУПУВАЧА и за всяка следваща вноска след транспортиране на дървесина на стойност равна на размера на предходната авансова вноска. КУПУВАЧЪТ може да транспортира дървесина на стойност до размера на внесените  авансови вноски. Последната авансова вноска е в размер с оглед остатъка от стойността съгласно чл.8 от договора - изравнителна.
4. КУПУВАЧЪТ няма право да транспортира дървесина от обекта, извън стойността на внесените авансови вноски. 

(2) Издаването на фактури за закупената дървесина се извършва по реално получени количества асортименти на база подписаните приемателно-предавателни протоколи и издадените превозни билети за транспортираната дървесина не по-малко от един път месечно.


(3)Превозният билет се издава на Купувача, като в него се вписва адреса на стопанисвания от него обект за преработка или складиране на дървения материал. 

Чл.9. (1) Kоличеството дървесина се описва в предавателно-приемателен протокол по единични цени за отделните видове сортименти по дървесен вид (без ДДС), в приложената таблица от настоящия договор.


(2) Към цената на дървесината се прибавя законно установения размер на ДДС.

Плащанията по договора ще се извършват само по банков път по приходната сметка на: Община Пирдоп: IBAN BG97 СЕСВ 9790 8491 1921 00, BIC СЕСВВGSF при ЦКБ АД клон Карлово, код за вид плащане  444000.
  1.КУПУВАЧЪТ заплаща на ПРОДАВАЧА услугата “Маркиране на лежаща маса” по категории и единични цени както следва:
ЕСД – 0.80 лв./м3



ССД – 0.80 лв./м3



ДСД – 0.80 лв./м3




Дърва – 0.50 лв./пр.м3




ОЗМ-0,80 лв./пл.м3

 2.КУПУВАЧЪТ заплаща на ПРОДАВАЧА услугата “Измерване на дървесина в лежащо състояние” по категории и единични цени както следва:
ЕСД – 0.80 лв./м3



ССД – 0.80 лв./м3



ДСД – 0.80 лв./м3




Дърва – 0.50 лв./пр.м3


                       ОЗМ-0,80 лв./пл.м3
 3. КУПУВАЧЪТ заплаща на ПРОДАВАЧА услугата „Издаване на електронни превозни билети” на основание решение на Общински съвет №15/27.02.2014г. в размер на 1,25лв. без ДДС или 1,50лв. с ДДС за 1бр. превозен билет.
IV. ПРЕМИНАВАНЕ НА СОБСТВЕНОСТТА

Чл.10. (1) Собствеността на дървесината преминава върху купувача след подписването на предавателно – приемателен протокол.

(2)  Превозните билети ще се издават от упълномощено длъжностно лице на ПРОДАВАЧА до размера на направените авансови вноски от страна на КУПУВАЧА за обекта. 

(3)  Рекламации относно качеството и количеството на дървесината се правят и приемат в момента на предаването й. 
(4) Заявката за транспортиране на добита дървесина следва да бъде отправена от КУПУВАЧА в деловодството на Община Пирдоп писмено в деня преди транспортирането, като същата ще бъде уважена единствено в случай, че към момента на постъпването й, КУПУВАЧЪТ е платил стойността на заявената за транспортиране дървесина.

(5)  Протоколите ще се подписват от страна на КУПУВАЧА – от лицето, което го представлява по учредителен акт (лично)  или  от упълномощено от него лице - представител на купувача.           
Чл.11. Всички рискове, относно дървесината преминават върху КУПУВАЧА от момента, в който му бъде прехвърлена собствеността.

V. ПРАВА И ЗАДЪЛЖЕНИЯ НА ПРОДАВАЧА

Чл.12.  (1) ПРОДАВАЧЪТ  има право:
1. Да получи авансовите вноски по договора и паричната равностойност на дървесината-предмет на настоящия договор, съгласно договорените условия по Раздел III от настоящия договор. 

2. Да осъществява текущ контрол по изпълнението на настоящия договор, без да възпрепятства работата на КУПУВАЧА и да не нарушава оперативната му самостоятелност.

3. Да издава разпореждания за спиране или прекратяване на дейностите, свързани с изпълнение предмета на договора, при констатиране на:

3.1. Нарушения на ЗГ или свързаните с него подзаконови нормативни актове;

3.2. Неспазване изискванията на БДС;

3.3. Неспазване на изискванията на ЗЗБУТ; 

3.4. Неспазване на противопожарните и др.изисквания;

3.5. Затруднена реализация на добитата дървесина;

3.6. Природни и стихийни бедствия, неблагоприятни климатични условия;

3.7. Неспазване на изискванията за техниката за безопасност на труда;

3.8. Неспазване на противопожарните и др.изисквания;

3.9. Затруднена реализация на добитата дървесина;

3.10. Постигнато взаимно съгласие, отразено в писмен вид;

3.11. При ловуване или извършване на други дейности по ЗЛОД

4. Да спре временно добива на дървесина по време на брачния период на определени видове дивеч в насажденията от позицията.

5. Да изисква от КУПУВАЧА писмена информация за лицата, които ползва за извършване на дейностите по договора, както и настъпилите промени. 

6.  Продавачът има право, при наличието на обективни причини, налагащи промяна в интензивността на сечта в някое от насажденията, включени в настоящия договор и след извършена инвентаризация, да предложи на Купувача сключването на анекс към договора за извършване на ползване в насаждението, при запазване на договорените единични цени по сортименти дървесина за даденото насаждение.

7. При отказ от страна на Купувача да извърши ползването в случаите по чл.13, ал.1,т.6 от настоящия договор и преди сечта да е започнала, Продавачът има право да сключи анекс, с който прекратява действието на договора спрямо конкретното насаждение. 

8. При отказ от страна на Купувача да извърши ползването в случаите на по чл.13, ал.1,т.6 от настоящия договор и след като сечта е започнала, Продавачът има право да спре със заповед сечта. В този случай Купувачът заплаща само отсечената до момента на спиране на сечта дървесина.

9. Кмета на Община Пирдоп  има право да спре транспортирането на дървесината от склад, когато не са изпълнени условията по чл.15, ал.1, т.19 от настоящия договор, както и в случаите когато форсмажорни обстоятелства налагат това, във връзка с опазване и предотвратяване на повреди на горската пътна  инфраструктура.

10. В случай, че след изтичане срока на договора е налична добита и нетранспортирана дървесина в обекта, същата остава на безвъзмездно разпореждане на продавача.

Чл.13. ПРОДАВАЧЪТ има следните задължения:
1. Да предаде на КУПУВАЧА, чрез лицензирания му лесовъд насажденията с маркираните за сеч дървета и с положени на терена граници, съгласно Наредба № 8 от 2011 г. за сечите в горите, включени в обекта. Предаването на насажденията се извършва с подписването на двустранен предавателно-приемателен протокол до 10 дни преди започване на дейностите в насажденията, включени в обекта при спазване на графика за изпълнение на възложената работа.

2. Да предаде на КУПУВАЧА позволителните за сеч и утвърдените технологични планове за добив на дървесина за всички насаждения, включени в обекта, едновременно с подписване на предавателно – приемателния протокол по т. 1.
3. Да определи местоположението и размера на горските складове и да следи за правилното разкройване на дървесината на асортименти, съгласно условията от настоящия договор.

4. Да прехвърли на Купувача собствеността върху реално добита и извозена на временен склад дървесина след нейното заплащане.

5. Да предаде на Купувача дървесината, предмет на договора чрез упълномощен представител.

6. Да издава на Купувача превозни билети и да изготви приемателно–предавателен протокол по образец за предадената дървесина.

7. Да освидетелства сечищата /насажденията/, включени в обекта в 7 дневен срок след писмено уведомление от Купувача за приключване на сечта и извоза или да направи мотивиран отказ. 
8. Да осигури свой представител за освидетелстване на сечищата и подписване на констативен протокол за това.

9. Да информира своевременно Купувача при констатиране на отклонения, свързани с правилно прилагане на изискванията на БДС при добиване на дървесина и/или нарушения при изпълнение предмета и условията на настоящия договор.

10. Да опазва горската инфраструктура като мотивирано откаже експедиция и издаване на превозни билети при неподходящи метрологични условия и техника за транспортиране. 
11. Да уведоми писмено Купувача в 3-дневен срок от настъпването на форсмажорни обстоятелства и да представи доказателства за това. При прекратяване на посочените обстоятелства да уведоми писмено Купувача в същия срок за отпадането им.
12. Да предостави на Купувача всички документи и данни, с които разполага към датата на сключване на договора, необходими за изпълнението му,  както и да съдейства за изпълнението на договорните работи, като своевременно предприема необходимите действия за решаване на възникналите проблеми в процеса на работа.

13. В тридневен срок след писмена покана от Купувача, да осигурява на обекта участието на свой представител за решаване на проблеми, възникнали по време на изпълнение на договора. Същият срок важи и при покана за подписване на протокол за установяване на изпълнени видове работи или събития от извънреден характер.

14. Да осигурява свой представител в срок до три работни дни от получаване на писмена покана от КУПУВАЧА за приемане и предаване на действително добитото количество дървесина на временен склад. Приемането и предаването се извършва минимум един път месечно, при наличие на добита дървесина на временен склад.
15. Във връзка с чл.15 , ал.1, т.29 от договора да заплати разходите за добива на стойност 33,00лв. без ДДС за 1 пл.м3 и товарене, транспорт и разтоварване до краен потребител в гр.Пирдоп на стойност 27,50лв. без ДДС за 1 пл.м3. Предоставените количества ще бъдат освободени от такса корен и такса технически услуги.
VI. ПРАВА И ЗАДЪЛЖЕНИЯ НА КУПУВАЧА

Чл.14. Купувачът има следните права:
1. Да получи от Продавача договорираните  количества стояща дървесина на корен, добита на временен склад съгласно БДС при условията на настоящия договор.
2. Да изисква приемането на добитата дървесина в договорените срокове.

3. Да получи необходимото съдействие за изпълнение на дейностите, свързани с изпълнение предмета на настоящия договор в т.ч. предаване на насажденията, подписване на предавателно-приемателни протоколи, предаване на технологичния план, освидетелстване на сечищата и др.

Чл.15.  (1) Купувачът има следните задължения:
1. В срок до 14 (четиринадесет) дни от подписване на настоящия договор да осигури присъствието на лицензирания си лесовъд за подписване на: приемателно-предавателни протоколи за предаване на насажденията обекта, за получаване на издадените позволителни за сеч и екземпляр от утвърдените технологични  планове за насажденията.

2. Да осигури присъствието на лицензиран лесовъд, с който е в трудово-правни отношения при осъществяване на контрол по дисциплината на ползване. /Когато управителят или изпълнителен член на управителните органи на купувача или физическото лице - едноличен търговец, притежава удостоверение за регистрация за упражняване на частна лесовъдска практика, купувачът може и без да е налице сключен трудов договор./ Да извърши качествено дейността-добив на дървесината и да почисти сечището/сечищата по указания в позволителните за сеч начини, съгласно одобрените технологични планове и в срокове, установени с настоящия договор. В тази връзка Купувачът се задължава преди освидетелстването на сечището/сечищата да почисти намиращите се в него битови отпадъци.

3. Да отсича само маркираните дървета по начини, с които да осигури опазване на оставащите на корен дървета и съгласно технологията за извеждане сечта и извоза на дървесината, утвърдена в технологичния план, да спазва технологичната схема съгласно утвърдения технологичен план за осъществяване на добива и извоза на дървесината, нормативните изисквания, предвидени в българското законодателство, регламентиращи транспортирането на дървесината, както и нормативните изисквания за техническа и пожарна безопасност, охрана на труда и опазване на обществената инфраструктура.

4. В случай, че Продавачът е заложил в документацията за участие за обекта, Купувачът следва да направи предвидените в технологичния план извозни пътища и да спазва утвърдения технологичен план. 
5. Да спазва изискванията на действащите нормативни актове и носи пълна отговорност при злополука с наети от него лица.

6. Да осъществява непосредствен контрол върху дейността на лицата, които е ангажирал за изпълнение на дейностите, свързани с изпълнение предмета на този договор.

7. Да осигури достъп до насажденията, респективно насажденията за осъществяване на контрол по изпълнение на договора.

8. Да предостави безвъзмездно информация, поискана от страна на Продавача, в случай на необходимост по повод и/или свързана с изпълнение на настоящия договор за осъществяване на контролни функции.

9. Да не предоставя на трети лица правото на закупуване на стоящата дървесина на корен, включена в насажденията предмет на настоящия договор.

10. Да добива и заплаща по тримесечия, следните минимални количества дървесина:
	
	Обект № О-18205

	До 30.06.2018г.
	112  м 3

	До 30.09.2018г.
	150 м 3

	До 23.12.2018г.
	150 м 3

	Общо за  2018год.
	412 м3


Срокът по предходната точка спира да тече:

10.1.  При крайно неподходящи метеорологични условия или събития от извънреден характер като пожари, обилни валежи, невъзможен достъп и др. които не позволяват технологично да се извършват дейности по договора или са застрашени хора, техника. При този случай се подписва констативен протокол от Продавача и Купувача. Работата продължава след отпадането или преминаването на неподходящите метеорологични условия и срока продължава да тече, като се удължава с толкова дни, за колкото е бил спрян. Прекъсването, във връзка с тази точка, не може да продължава повече от 30 календарни дни.

10.2.  По нареждане на общински орган, ако изпълнителят няма вина за спирането му.

10.3. При настъпване на непреодолима сила. За възникването и преустановяването на непреодолимата сила Купувача е длъжен в тридневен срок писмено да уведоми Продавача.

11. При обективна невъзможност за предаване на договореното по т. 10 количество дървесина, поради форсмажорни обстоятелства (стихийни бедствия - наводнения, ветровали и други), водещи до невъзможност за работа в насажденията, Купувачът е длъжен да уведоми Продавача писмено в тридневен срок от настъпване на събитието. Обстоятелствата се отразяват на място с двустранен протокол, като при доказана невъзможност за работа в насажденията количествата дървесина по т. 14 могат да се коригират по месеци без това да води до промяна на общото количество дървесина. При прекратяване на посочените обстоятелства да уведоми писмено ПРОДАВАЧА в същия срок за отпадането им.
12. Да разкроява правилно стъблата с цел получаване на по-ценни сортименти по БДС. 
13. Да внесе авансовата вноска в размери и срокове съгласно чл.8 от настоящия договор.
14. Да транспортира добитата дървесина по начина и в срока, определени с договора.

15. В 3-дневен срок от получаване на известие (уведомление) за налична на склада дървесина, да осигури свой представител за приемане на същата с предавателно-приемателен протокол;
Да транспортира добитата дървесина в срок не по-късно от 10 (десет) работни дни, считано от датата на подписване на предавателно-приемателния протокол, при подходящи метериологични условия, опазвайки горските автомобилни пътища, с подходяща техника.
16. Купувачът носи отговорност за злополуки и инциденти, предизвикани от наети от него лица при изпълнението на задълженията си по договора, както и за нанесени щети върху ДГТ от наети от него лица, в т.ч. и горска или др. държавна инфраструктура по време на действие на настоящия договор.

17. Да не допуска складиране на дървен материал в заливните зони на реките и в сервитутната ивица на пътното платно.

18. Да постави информационни табели в насажденията, в които се извършва добив на дървесина, на основание чл.52, ал.5 от Наредбата за условията и реда за възлагане изпълнението на дейностите в горските територии и по утвърден образец.

19. Да подаде заявление за издаване на разрешително за достъп до горски територии, в което да се посочат доказателствата за необходимостта от издаването му съгласно чл. 23 от Наредба №1 за контрола и опазването на горските територии.
20. Да осигури необходимата организация и техническо оборудване за извършване дейностите, свързани с осъществяване предмета на настоящия договор и започне изпълнението на същия в 5 (пет) дневен срок от подписване на приемателно-приемателния протокол и издаване на позволително за сеч по чл.4, ал.1 от настоящия договор по регламентирания с настоящия договор ред, за който има издадено позволително т.е. интензивността на сечта в един от отделите не трябва да се извършва за сметка на тази в друг отдел. 
21. Да отправя до ПРОДАВАЧА писмена покана минимум веднъж месечно за приемане на добитата дървесина на временен склад, при наличие на добита на временен склад дървесина.
22. Да спазва стриктно изискванията на БДС, Закона за горите и свързаните с него други нормативни актове, регламентиращи стопанисването и ползването на дървесина от горите.
  24. Да инструктира работниците си във връзка с процедурите при критични ситуации като инциденти, пожари и др. Да води книга за инструктаж на работниците и служителите по безопасност, хигиена на труда и противопожарна охрана, като се спазват изискванията на действащото законодателство. На лицата постъпващи на работа да се прави начален инструктаж, а на работниците заети в дейност с висок производствен риск да се извършва ежедневен инструктаж.

  25. Да се използва предпазно оборудване.

  26. Да се опазват и да не се нараняват оставащите на корен дървета при осъществяване на сечта и извоза на дървесината. 

  27.   Горскостопанската техника да е в добро техническо състояние.
  28. При всяко неизпълнение на задълженията по договора от страна на КУПУВАЧА, ПРОДАВАЧЪТ може да задържи гаранцията за изпълнение.

 При неизпълнение на задълженията по този договор всяка от страните дължи обезщетение за причинените вреди при условията гражданското и търговско право.
 ПРОДАВАЧЪТ не дължи обезщетение за нанесени от КУПУВАЧА на трети лица щети в резултат на изпълнението на предмета на договора. Нанесените щети са за сметка на КУПУВАЧА.
   29. До 30.10.2018г. от посочения в договора сортимент дърва- широколистни да предостави на общината за покриване нуждите на гражданите на Община Пирдоп по изпълнение на социалната програма.
VII. ОТГОВОРНОСТ ЗА НЕИЗПЪЛНЕНИЕ. САНКЦИИ И НЕУСТОЙКИ

Чл.16. Купувачът гарантира качествено изпълнение на договореното с настоящия договор и представя гаранция за изпълнение на договора към момента на подписването му в размер на 5% от стойността на договора или  …………. лв. (………………………………….……..) без ДДС във вид на парична сума/банкова гаранция.

Чл.17. Гаранцията по предходната точка се връща респективно освобождава на Купувача в срок от 5 (пет) работни дни, след съставяне на констативни протоколи за освидетелстване на всички сечища включени в позицията и  заплащане на дължимите суми за дървесината описана в предавателно-приемателните протоколи, без да се дължат лихви за периода, през който средствата са престояли по сметката  на Община Пирдоп, а в случай на съдебен спор – след приключване на спора с влязло в сила съдебно решение.

Чл.18. За констатирано виновно неизпълнение от страна на Купувача на задълженията, произтичащи от настоящия договор, гаранцията за изпълнение остава в полза на Продавача. Горното не освобождава Купувача от отговорността за възстановяване на Продавача на реално претърпените от него вреди, в случай че същите не се покриват от размера на неустойката.
Чл.19. При забавено изпълнение на сроковете за сеч и извоз, посочени в графика по чл.15, ал.1, т.10, Купувачът дължи на Продавача неустойка в размер на 1 % върху стойността на сечта и извоза на съответната партида за всеки просрочен ден, но не повече от 10%  от  достигнатата за обекта цена.

Чл.20.  При забава на заплащането на авансовите вноски в уговорените срокове с настоящия договор, Купувачът дължи лихва в законно установения размер.

Чл.21. При неявяване на Купувача или на негов упълномощен представител в определените срокове за приемане на дървесината по настоящия договор, рискът от случайното й повреждане или похабяване преминава върху Купувача от момента на изтичане на тези срокове. 

Чл.22. При причиняване на вреди, щети (понесени загуби) и пропуснати ползи, в случай, че страните не постигнат съгласие относно тяхната стойност и размер, страните посочват по взаимно съгласие вещо лице от списъка на съответния окръжен съд, което да направи експертна оценка и определи техния размер. Разноските по възнаграждението на наетото вещо лице се заплащат по-равно от страните.

Чл.23. При констатирано неправилно разкройване на дървесината Купувачът дължи санкция в размер на стойността по чл.8, ал.1 от договора за съответния сортимент и количеството неправилно разкроена дървесина (удържа се от гаранцията за изпълнение).

Чл.24. При неизпълнение на задължението за опазване на пътищата, намиращи се в района на добив, извоз, складиране, рампиране и транспортиране на дървесината в обектите, Купувачът дължи санкция в размер на 0.2% от стойността на договора, която се удържа от гаранцията за изпълнение. 

Чл.25. При причиняване на вреди, чийто размер надвишава този на предвидената в договора гаранция за изпълнение, страните следва по взаимно съгласие да посочат вещо лице от списъка на съответния окръжен съд, което да направи експертна оценка и определи размера на нанесените вреди. 

Чл.26. В случай, че липсват основания за задържане на гаранцията за изпълнение, Продавачът има право за причинените вреди, щети (понесени загуби) и пропуснати ползи да се удовлетвори от гаранцията за изпълнение. В случай, че гаранцията не покрива размера им Купувача довнася разликата.

Чл.27. Продавачът не дължи обезщетение за нанесени щети в резултат на изпълнението на предмета на договора върху площи извън определените по технологичен план места за временни складове. Нанесените щети са за сметка на Купувача.

Чл.28. (1) В случай, че не извършва сеч и извоз на дървесина по издаденото позволително за сеч и по посочения график КУПУВАЧЪТ дължи на ПРОДАВАЧА обезщетение за пропуснати ползи и неустойки за нанесени вреди в размер на 10 % от сумата  посочена в чл.7 ал.1 на същия. 

(2) В случаите, когато договорът е прекратен поради изтичане на срока му и КУПУВАЧЪТ не е усвоил изцяло обекта, същият дължи на ПРОДАВАЧА обезщетение за пропуснати ползи и неустойкиа за нанесени вреди в размер на 10 % от сумата  останала като неизпълнение по договора. 

(3) В случаите, когато договорът е прекратен поради изтичане на срока му и КУПУВАЧЪТ не е транспортирал изцяло дървесината от обекта, същият дължи на ПРОДАВАЧА обезщетение за пропуснати ползи и неустойкиа за нанесени вреди в размер на 20 % от сумата  останала като неизпълнене по договора. 

(4) При всички случаи на виновно неизпълнение на договора от страна на КУПУВАЧА, ПРОДАВАЧЪТ задържа гаранцията за изпълнение. 
Чл. 29.  (1) КУПУВАЧЪТ дължи на ПРОДАВАЧА неустойка за виновно неизпълнение на дейностите предмет на настоящия договор в размер на 5% от стойността на недобитата и/или незаплатена дървесина, съгласно графика за съответното тримесечие. 

(2) За определяне на неустойката по ал. 1 стойността за един куб.м. недобита и/или незакупена дървесина се изчислява, като общата стойност по договора за дадения обект се раздели на общото количество дървесина от обекта.

(3) КУПУВАЧЪТ не дължи неустойка по ал. 1 в случай, че е добил и закупил всички маркирани дървета от насажденията, включени в обекта.

           Чл.30. (1) ПРОДАВАЧЪТ дължи на КУПУВАЧА неустойка в размер на 25 % от гаранцията за изпълнение на договора, преизчислена за съответното насаждение, в случай на виновно неизпълнение на задълженията си по чл. 13, т. 1, т. 2  от настоящия договор.

(2) ПРОДАВАЧЪТ не дължи неустойката по предходната алинея, когато КУПУВАЧЪТ писмено прекрати договора.
Чл.31. ПРОДАВАЧЪТ дължи на КУПУВАЧА неустойка в размер на 5% от стойността на неприетата добита дървесина в случай, че не спази срока от 3 (три) работни дни за осигуряване на представител за приемане на действително добитото и рампирано на временен склад количество дървесина след отправена от КУПУВАЧА писмена покана.
           Чл. 32. Неустойките по договора се заплащат в срок до един месец от датата на възникването им.
           Чл.33. В случай на констатирани форсмажорни обстоятелства, доказани със съответните документи, страните се освобождават от заплащане на неустойки и санкции.
VIII. ПРЕКРАТЯВАНЕ НА ДОГОВОРА

Чл.34. Настоящият договор се прекратява:
1. по взаимно съгласие на страните, изразено в писмена форма;

2. с изтичане срока на договора;

3. когато по време на действието на договора в резултат на настъпила промяна в обстоятелствата, поради която Купувачът вече не отговаря на някое от изискванията на Продавача;

4. когато по време на изпълнение на договора бъде установено, че във връзка с изпълнението предмета на договора, Купувачът е подписал декларация с невярно съдържание;

5. когато са установени от Продавача в процеса на изпълнение на договора неотстраними отклонения от определените с договора срокове, технологични и качествени показатели за извършване на съответната дейност;

        Чл.35. (1) Продавачът може да прекрати договора с едностранно писмено уведомление, без да дължи обезщетение за пропуснати ползи и неустойки за нанесени вреди в следните случаи:

1. Купувачът не изпълни, което и да е от задълженията по настоящия договор в срок от 10 дни след писмено уведомление от страна на Продавача, освен ако двете страни не договорят друг срок; 

2. Когато изпълнението на договора е станало невъзможно поради предявени реституционни претенции и е започнала сеч, договора се прекратява с едностранно писмено волеизявление от страна на Продавача, като Купувача заплаща стойността само на действително добитата дървесина. Надвнесените от него суми по договора се възстановяват и Продавачът не дължи плащане на обезщетение за пропуснати ползи и неустойки за нанесени вреди.

3. Когато са налице обективни причини, налагащи промяна на вида и интензивността на сечта в някое от включените за сеч насаждения. Прекратяването се отнася за съответното насаждение и настъпва от момента на получаване на уведомлението.

4. В други случаи, предвидени в Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти, Закона за горите и подзаконовите нормативни актовете.

5. Когато е констатирано нарушение на Закона за горите, нанесло значителни вреди или е констатирано неизпълнение на технологичния план от страна на Купувача.

6. В други случаи, предвидени в Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти, Закона за горите и подзаконовите нормативните актове.

   7. Незабавно и едностранно от страна на ПРОДАВАЧА, с писменно предизвестие, без да дължи обезщетение за пропуснати ползи и неустойки за нанесени вреди, при отказ от страна на Купувача да получи позволителното за сеч на насаждението/та.

   8. Незабавно и едностранно от страна на ПРОДАВАЧА, с писмено предизвестие, без да дължи обезщетение за пропуснати ползи и неустойки за нанесени вреди, при отказ от страна на КУПУВАЧА да извърши плащане съгласно настоящия договор.

(2)
ПРОДАВАЧЪТ може да прекрати договора с едностранно писмено уведомление, в случай, че КУПУВАЧЪТ виновно не добива и/или не закупува определените количества дървесина, съгласно графика по чл. 15, ал.1, т.10 от договора.

       Чл.36. Когато в процеса на изпълнение на договора Продавачът констатира отклонения на изпълнението от определените технологични и качествени показатели за извършване на дейността, които Купувачът може да отстрани, Продавачът може:


1. да поиска от Купувача за негова сметка да осъществи изпълнението на заложените в договора технологични и качествени показатели.


2. да прекрати договора, като Купувачът заплати само реално добитата дървесина.

        Чл.37. В случаите по чл.35, т.1, т.5, т.7, т.8, , гаранцията за изпълнение не се връща, а в случаите на чл. 35, т.2 до т.4, Купувачът заплаща стойността на получената дървесина по цени съгласно чл.9, ал.1 от настоящия договор без да дължи санкция и/или обезщетение за пропуснати ползи. 
          Чл.38. Гаранцията за изпълнение може да бъде задържана и във всички случаи на установено виновно неизпълнение на договора от страна на Купувача.
  Чл.39. В случай на неизпълнение от страна на ПРОДАВАЧА на задълженията по договора, КУПУВАЧЪТ може:
 1. да поиска от продавача да измени договора, съобразно реалното състояние на обекта, или

 2. да прекрати договора като заплати само реално добитите количества.
Чл.40. (1) КУПУВАЧЪТ може да прекрати договора с едностранно писмено уведомление, в случай, че ПРОДАВАЧЪТ виновно не изпълни задълженията по чл. 13, т. 1, т. 2  от настоящия договор.

(2) В случаите на прекратяване на договора по предходната алинея страните не си дължат взаимни престации, а авансово внесените от КУПУВАЧА и неусвоени суми и гаранцията за изпълнение на договора, се възстановява в срок до 5 работни дни от датата на прекратяване на договора.
IХ. СЪОБЩЕНИЯ

Чл.41. (1) Страните по настоящия договор следва да отправят всички съобщения и уведомления помежду си само в писмена форма.

(2) Писмената форма се смята за спазена когато тя е подадена на ръка в деловодството на Община Пирдоп.
 (3) При промяна на седалището или посочения адрес за кореспонденция на някоя от страните по договора същата е длъжна в 7-дневен срок от промяната да информира писмено ответната страна в противен случай всички съобщения, уведомления и книжа се считат за редовно връчени.
X. ДОПЪЛНИТЕЛНИ РАЗПОРЕДБИ

        Чл.42. (1) Настоящия договор влиза в сила от датата на подписването му от страните, същият може да бъде изменен от страните, по взаимно съгласие изразено в писмена форма.

(2) Изменение на договора се допуска и в случаите, когато в резултат на непреодолима сила са налага промяна в сроковете на договора.


(3) В случай, че в Обекта със съответните отдели и подотдели се провеждат ловни излети, в съответствие с утвърден график, дейности свързани със сеч, извоз и транспортиране на дървесина не следва да се извършват. В тази връзка страната по договора ще бъде своевременно уведомена от ПРОДАВАЧА за конкретните дни, за които важи забраната. Настоящите мерки са превантивни с оглед опазване живота и здравето на служителите и работниците в Обекта.
           Чл.43. (1) Възникналите спорове относно изпълнението, неизпълнението или тълкуването на настоящия договор се решават чрез преговори и взаимно съгласие между страните, изразено в писмено споразумение, а когато такова липсва, спора се решава от компетентен съд.

(2) За всички неуредени случаи и въпроси в настоящия договор, се прилагат разпоредбите на българското законодателство.
Чл.44. По смисъла на настоящия договор „форсмажорни обстоятелства” са обстоятелства, които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия.


Настоящият договор е съставен и подписан в два еднообразни екземпляра – по един за всяка от страните.

ПРОДАВАЧ:
                    
                             КУПУВАЧ:
КМЕТ НА ОБЩИНА ПИРДОП:
/АНГЕЛ ГЕРОВ/
ГЛАВЕН СЧЕТОВОДИТЕЛ:
/НИНА НИКОЛОВА/

